# ACORD DE CONFIDENCIALITAT DEL TREBALL DE FI DE MÀSTER

D’una part l’estudiant Sr./Sra. ..............................................................................................................., amb DNI .................................... (en endavant, l’ESTUDIANT); d’una altra la Dra. .........Yolanda Cesteros Fernández, amb DNI ..............................., degana de la Facultat de Química (en endavant, la DEGANA), amb domicili a Marcel·lí Domingo, 1 43007 Tarragona, per delegació de la rectora de la Universitat Rovira i Virgili, amb NIF Q-9350003-A i domicili al carrer de l’Escorxador, s/n, 43003 Tarragona, i d’una altra el/la Dr./Dra. ...................................................................................., amb DNI ....................., supervisor/a del Treball de Fi de Màster, pertanyent a l’entitat ............................................................................... (en endavant, l’ENTITAT), amb domicili a ................................................, acordem les següents

#

# CLÀUSULES

PRIMERA: Existeix una col·laboració entre l’ESTUDIANT, la URV i l’ENTITAT per a l’elaboració del treball de fi de màster (TFM).

SEGONA: D’aquesta col·laboració se’n deriva el TFM que l’ESTUDIANT ha de presentar per obtenir el títol oficial corresponent.

TERCERA: L’ENTITAT considera que les dades utilitzades i els resultats obtinguts han de tractar-se de forma confidencial.

QUARTA: El DEGÀ/NA o DIRECTOR/A del centre considera que les característiques del treball així ho requereixen.

CINQUENA: Totes les parts acordem la confidencialitat d’aquest treball.

SETENA: En els casos de TFM confidencials, cal seguir les instruccions que figuren a l’annex 1 perquè sigui dipositat al Repositori Institucional de la URV.

......................................, ......... d .............................. de 20.....

El degà/na o director/a de centre El tutor/a del TFM L’estudiant

 [signatura i segell] [signatura] [signatura]

**Annex 1**

**INSTRUCCIONS PER ALS TREBALLS DE FI DE GRAU I MÀSTER CONFIDENCIALS**

**Introducció**

El Reial decret 1393/2007, de 29 d’octubre, pel qual s’estableix l’ordenació dels ensenyaments universitaris, modificat pel Reial decret 861/2010, de 2 de juliol, indica que els ensenyaments oficials de grau tenen com a finalitat que l’alumnat obtingui una formació general en una o diverses disciplines i que aquests estudis s’encaminen a preparar l’estudiant per a l’exercici d’activitats professionals.

La Normativa Acadèmica de Grau i Màster de la Universitat Rovira i Virgili (aprovada pel Consell de Govern el 25 de febrer de 2021 i modificada pel Consell de Govern el el 28 d’abril de 2021) fixa les directrius generals aplicables a les normatives de treball de fi de grau (en endavant, TFG) i de fi de màster (en endavant, TFM) dels centres de la Universitat Rovira i Virgili (en endavant, URV).

En l’article 2, punt 2.5 “Treball de Fi de Grau i Treball de Fi de Màster d’aquesta normativa s’assenyala de manera específica tots les plans d’estudi han de finalitzar amb l’elaboració i defensa d’un TFG o TFM,..

D’acord amb el que estableix la normativa de docència, cada centre ha d’elaborar una guia que reguli de manera específica el desenvolupament de les assignatures del TFG i TFM

Les circumstàncies excepcionals que estableixi el centre, , com poden ser, entre d’altres, la participació d’empreses, l’existència de convenis de confidencialitat amb empreses o la possibilitat de generar patents que recaiguin sobre el contingut del TFG i TFM, el centre ha d’habilitar el procediment oportú per garantir la no-publicitat d’aquests aspectes.

En el cas que el centre no hagi habilitat una normativa específica per dipositar els TFG confidencials al Repositori Institucional de la URV, cal seguir les recomanacions següents:

**Article 1. Propietat intel·lectual**

Els drets de propietat intel·lectual o de propietat industrial dels TFG i TFM s’han de regular en els termes i condicions previstos a la legislació vigent. En qualsevol cas, en tot ús que es pugui fer dels TFG i TFM, sempre s’hi ha de fer constar, la naturalesa del treball i la vinculació amb la URV.

**Article 2. TFG amb informació confidencial**

2.1. L’estudiant que dugui a terme un TFG o TFM amb informació confidencial ha de comunicar-ho al tutor o tutora.

2.2. Per tal d'acollir-se a aquesta normativa, l’estudiant ha de presentar degudament omplert l’acord de confidencialitat, segellat per l'entitat col·laboradora que es consideri propietària de la informació confidencial i signat per una persona responsable d’aquesta entitat. En el cas que el propietari o propietària sigui una persona física, el document l’ha de signar el mateix propietari o propietària o el seu representant legal, el degà o degana o director o directora del Centre, el tutor o tutora i el mateix estudiant.

2.3. Pot considerar-se informació confidencial la que reconeix com a tal una entitat legalment establerta, amb caràcter previ a l'execució del TFG o TFM. La informació confidencial pot referir-se a mètodes, procediments, models, tècniques, circuits, programaris o a qualsevol altra susceptible de protecció legal.

2.4. Per motius de transparència acadèmica, en cap cas un TFG o TFM pot qualificar-se de confidencial en la seva totalitat.

2.5. El TFG o TFM amb informació confidencial ha de tenir dues versions de la documentació: l’íntegra i la reduïda (que és la versió pública que es dipositarà al Repositori Institucional de la URV). En totes dues versions cal afegir com a preàmbul un full on consti que conté informació confidencial i el nom de l'entitat o persona física propietària d’aquesta informació, incloent-hi l’adreça postal completa.

2.6. En la versió reduïda cal fer constar, al lloc de la documentació absent, un full o fulls explicatius (de forma simplificada) de la funció corresponent a la informació que hi falta, de tal manera que el conjunt del treball no perdi continuïtat. Aquesta versió ha de contenir explícitament el vistiplau de l’entitat col·laboradora.

2.7. Per garantir la confidencialitat del TFG, cal incorporar al Repositori Institucional de la URV la versió reduïda del TFG o TFM, una còpia d’aquest document i la documentació que es demana a l’enllaç https://urv.libguides.com/c.php?g=687772&p=4956747.

2.8. La URV no accepta cap responsabilitat pel mal ús que es pugui fer de la informació confidencial, llevat del que fa referència a la responsabilitat individual que se'n pugui derivar.

2.9. Qualsevol persona o entitat que tingui interès a conèixer la informació confidencial dels TFG o TFM ha d'adreçar-se a l'entitat o persona física propietària que consti al full específic esmentat a l'apartat 2.5.

**Article 3. Dipòsit del treball al Repositori Institucional de la URV**

3.1. Els TFG o TFM es dipositen al Repositori Institucional de la URV. Els que obtinguin una qualificació igual o superior a 8 han de ser visibles i de lliure consulta.